NaiveNeuron/SloPal huggingface dataset:
Valocký, Jozef, poslanec NR SR (2022-04-28):
Ďakujem pekne, pán predsedajúci. Pán podpredseda Blanár, chcem oceniť, že tvojím jasným štýlom, s kľudom Angličana si úvodom presne vystihol problém, o ktorom dnes diskutujeme. Chcem oceniť v tvojom vystúpení, že si jasne oddelil proces obvinenia a vzatie Roberta Fica do basy. Ja si myslím, osobne by som pridal k tvojmu vystúpeniu ešte toľko, že asi nemá zmysel toto rozprávať koaličným poslancom, aj keď nechcem všetkých podceňovať, sú medzi nimi aj ľudia, ktorí rozmýšľajú a sú aj vzdelaní, ale, ale asi sa treba prihovárať občanom Slovenskej republiky a vysvetliť, aj ako si správne vysvetlil, a chcem to zdôrazniť, že Robert Fico je obvinený, pán predseda, obvinený. Hej? Aby som sa správne vyjadroval právnicky a nevyhýba sa žiadnemu vyšetrovaniu. Len tento proces sa preklápa do politického, do politickej roviny, lebo chcete vidieť Roberta Fica v base. A buď v tej base zahynie, alebo ho tak zlomíte, že sa prizná aj pomaly, že v roku 1911 sadil stromčeky na Dukle, lebo už neviem, ako to mám povedať, skutočne. Mne sa, mne sa zdá, že toto si presne, pán podpredseda Blanár, vystihol. Nezaují... (Prerušenie vystúpenia časomerom.)
Kuriak, Milan, poslanec NR SR (2023-03-23):
Ďakujem. Ja iba, iba krátko, keďže ja som mal vôľu aj po dohode s kolegynkou Ankou Záborskou ako s predkladateľkou tohto návrhu zákona ohľadne príspevku na štvrté dieťa, začal som vyvíjať iniciatívu, aby tento príspevok bol bez obmedzenia, ale nestihol som, nestihol som dorokovať všetko, čo bolo potrebné, aby som išiel v súlade, v súlade so všetkým, ako sa majú predkladať nejaké pozmeňujúce, doplňujúce návrhy hlavne s vplyvom na štátny rozpočet, ale verím tomu že a budem sa snažiť hľadať aj s viacerými kolegyňami a kolegami nejakú cestu, že ak by bola možnosť rozšíriť tento príspevok aj na ďalšie deti bez obmedzenia, tých necelých 830 eur. Viem, že pre štát v súčasnej dobe nie je malá suma, ale dal som si zistiť zo štatistického úradu konkrétne údaje spred piatich rokov, tak keby, keby bol príspevok bez ohraničenia, tak dopad na štátny rozpočet by bol vo výške okolo 1,6 mil. eur, čo si myslím, že keď sa týka pomoci rodinám s viacerými deťmi, nie je to až taká horibilná suma, že by sme nad týmto rozšírením možno aj na májovej schôdzi, ak to bude možné, to som ešte nezisťoval, aby sme túto iniciatívu dotiahli do konca. Mám, mám to sčasti rozrokované aj s minister... s dvoma ministerstvami. Len vravím, je to pre rýchlosť času, nie je to ukončené, takže budem hľadať spôsoby, aby, aby rodiny s viacerými deťmi mali príspevok na každé dieťa, jednak... (Prerušenie vystúpenia časomerom.)
Laššáková, Jana, podpredsedníčka NR SR (2015-03-19):
Nech sa páči, pán poslanec Hlina.
Bugár, Béla, podpredseda NR SR (2018-10-17):
Nech sa páči, prezentujme sa a hlasujme o tom, že návrh prerokujeme v treťom čítaní. (Hlasovanie.) Prítomných 143 poslancov, za 131, proti 4, 8 sa zdržali. Konštatujem, že sme v treťom čítaní . Otváram rozpravu v rámci tohto čítania. Konštatujem, že nikto sa do nej nehlási, preto ju končím. Nech sa páči.
Droba, Juraj, poslanec NR SR (2012-09-26):
Čo oceňujem na tomto návrhu, je, že nastoľuje veľmi dôležitú tému. Myslím si, že bolo nešťastné reagovať na unilaterálne kroky Viktora Orbána v čase, keď ich vykonal. Súčasne platný zákon nepovažujem za šťastný, ten zákon, ktorý prijala ešte Ficova vláda. Zároveň si myslím, že my ako štát nemáme právo odnímať občianstvo občanom Slovenskej republiky. Ja osobne budem rád, ak tých ľudí, ktorí budú mať dvojaké občianstvo, bude čo najviac. Nemám tým na mysli, samozrejme, len slovensko-maďarské občianstvo, ale aj mnohých odborníkov, vedcov, ktorí pôsobia vo Švajčiarsku, vo Francúzsku, v USA, v Nemecku a tak ďalej. Nemáme absolútne žiadne právo podľa ústavy im toto občianstvo odnímať. Takže s návrhom súhlasiť nemôžem, Gábor, ďakujem, niektoré veci, ktoré si povedal, sa mi veľmi páčili. A súhlasím s nimi. Podľa mňa by to chcelo širšiu diskusiu a možno politickú zhodu naprieč celým spektrom, aby sme prijali taký zákon o občianstve, ktorý naozaj bude reflektovať súčasnú dobu, bude férový a korektný voči občanom Slovenska, bez ohľadu na to, či sú maďarskej národnosti, rusínskej alebo akejkoľvek inej. Ďakujem.
Zelník, Štefan, poslanec NR SR (2017-10-18):
Ďakujem za slovo, vážený pán predsedajúci. Vážené panie poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, tlač 707. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 24. novembra 2017 a gestorský výbor do 27. novembra 2017. Prosím, pán predsedajúci, otvorte všeobecnú rozpravu.
Hrnčiar, Andrej, podpredseda NR SR (2017-10-13):
Ďakujem. O slovo požiadala pani podpredsedníčka Nicholsonová. Nech sa páči.
V. Veteška, podpredseda NR SR: (2004-09-10):
S procedurálnym návrhom pán poslanec Muránsky.
Muňko, Dušan, poslanec NR SR (2019-12-05):
Pán poslanec, u vás sme zvyknutí k rôznym veciam, ktoré ale teraz ste si asi niekedy pomýlili, že ste v štvrtej, nie štvrtej cenovej skupine, ale sedíte, ale sedíte v parlamente. Ak máte pochybnosti, alebo máte veci voči konkrétnym sudcom, nič vám nebráni, aby ste pokračovali a podali trestné oznámenie vo veci. Ale nazývať ľudí čvargou a menovať veci, tie slová, ktoré ste tu použili, nesluší to na človeka, ktorý sedí v parlamente, a nerobí to dobré meno ani slovenskému parlamentu, ktorí tu sedíme a ktorí samozrejme máme záujem, aby sa slovenské súdnictvo očistilo.
Laššáková, Jana, podpredsedníčka NR SR (2015-11-27):
Budeme hlasovať o návrhu skupiny poslancov na vydanie zákona, ktorým sa mení a dopĺňa Trestný zákon (tlač 1809), bod 100 schváleného programu. Prezentujme sa a hlasujeme. (Hlasovanie.) Prítomných 127 poslancov, za návrh bolo 19, proti 26, zdržalo sa 79 poslancov, nehlasovali 3 poslanci. Konštatujem, že ani o tomto návrhu zákona nebudeme rokovať v druhom čítaní. Panie poslankyne, páni poslanci, chcem vás informovať, že dnes o 13.00 hod. sa začína rokovanie výboru pre európske záležitosti, kde príde predseda vlády predložiť návrh stanoviska na mimoriadnu Európsku radu, preto navrhujem, aby sme dnes rokovali do 13.00 hod., keďže je zasadnutie výboru, nemala by zasadať Národná rada. Je všeobecný súhlas s takýmto postupom? (Súhlasná reakcia pléna.) Áno. Ďakujem pekne. Pán poslanec Hrušovský mal procedurálny návrh? Nie. Pán poslanec Blaha.
Blanár, Juraj, podpredseda NR SR (2021-09-16):
Ďakujem. To bol jediný, ktorý reagoval. Týmto sme vyčerpali rozpravu, to znamená, vyhlasujem všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Nie. Rovnako pán spravodajca nie. Ďakujem obom. Prerušujem rokovanie o tomto bode programu. Vážené panie poslankyne, páni poslanci, budeme ďalej pokračovať v rokovaní o návrhu na dočasné rozšírenie zapojenia Slovenskej republiky do vojenskej operácie EUNAVFOR MED IRINI . Návrh je pod parlamentnou tlačou 644 a spoločná správa výborov má tlač 644a. Opäť poprosím pána ministra obrany Slovenskej republiky Jaroslava Naďa, aby nám tento návrh predniesol. Nech sa páči, pán minister, máte slovo.
Dostál, Ondrej, poslanec NR SR (2021-02-04):
Pani poslankyňa Kozelová, ja teraz celkom nerozumiem, že ako gastrolístky pomôžu naštartovať gastrobiznis, lebo gastrobiznis žije z toho, že tam ľudia chodia a kupujú si jedlo, pitie, a teraz naozaj je problém, lebo mnohé prevádzky musia byť zavreté, ale ľudia tam chodia, a teda zväčša platia normálne peniazmi, keď majú gastrolístky, no tak niekedy to, niekedy využijú aj tie gastrolístky. Keď budú dostávať finančný príspevok, o to viac budú mať peňazí, čiže ich budú môcť použiť, ak budú mať záujem, na reštaurácie, jedálne, stravovanie sa počas dňa a stravovanie sa večer. Čiže ja naozaj som, by ma zaujímalo, aký je tam priamy súvis medzi existenciou gastrolístkov a fungovaním gastrosektoru, lebo teda v oboch je síce slovo gastro, ale to je tak asi všetko, lebo firmy, ktoré prevádzkujú gastrozariadenia, majú s lístkami len oštaru navyše, neskôr sa dostanú k peniazom, musia s tým robiť ďalšiu manipuláciu, keď dostanú peniaze hneď, no tak majú ich buď na účte, alebo v pokladni, a teda nemyslím si, že toto by bolo nejaké opatrenie, ktoré by mohlo poškodiť akokoľvek gastrobiznis.
Kéry, Marián, poslanec NR SR (2021-02-05):
Pán poslanec Takáč, veľmi vecným verbálnym prejavom si pomenoval obavy, ktoré máme z toho, ako sa vláda Igora Matoviča stavia k príprave národného plánu podpory obnovy a odolnosti. Z týchto našich obáv pramení aj naša kritika, a to jednak preto, že sa blíži termín, kedy si vláda, musí vláda túto povinnosť splniť, ale najmä kvôli tomu, že jednak ide obrovský balík finančných prostriedkov, ktorý pomôže reštartu slovenskej ekonomiky, ale na druhej strane netreba zabúdať na to, že 30 rokov to budeme musieť splácať a bude to mať dopad minimálne na dve generácie Sloveniek a Slovákov.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 143, za 30, proti 16, zdržalo sa 97 poslancov. Návrh nebol schválený. Prosím pána poslanca Hegera, aby uviedol hlasovanie o bode 73 schváleného programu, ktorým je prvé čítanie o návrhu poslancov Pčolinskej, Kollára, Krajniaka a Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom (tlač 1094). (Hlasovanie o návrhu poslancov Národnej rady Slovenskej republiky Adriany Pčolinskej, Borisa Kollára, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov , tlač 1094.)
Jurinová, Erika, podpredsedníčka NR SR (2014-07-09):
Požiadal o slovo pán navrhovateľ, takže nech sa páči.
Leščáková, Viera, poslankyňa NR SR (2020-09-22):
Ďakujem za slovo, pán predsedajúci. Takto, neviem nájsť slová a je mi veľmi ľúto, že mám možnosť reagovať len v dvoch minútach. Tam bolo také extrémne množstvo faktických chýb, historických, som dejepisárkou. Som zdesená a chcem povedať len toľko, že keby za týmto pultíkom vystupoval môj žiak, ktorého som učila obdobie vzniku prvej Československej republiky, puklo by mi srdce. Takže toľko. Ďakujem pekne. (Potlesk.)
Paška, Pavol, predseda NR SR (2014-10-22):
Ďakujem pekne, pani poslankyňa, otváram rozpravu. Mám písomnú prihlášku od pána poslanca Martvoňa, potom dám možnosť prihlásiť sa do rozpravy ústne. Pán poslanec, máte slovo.
P. Hrušovský, predseda NR SR: (2004-01-20):
Prosím pani poslankyňu Navrátilovú, aby ako poverená spravodajkyňa výboru pre sociálne veci a bývanie uvádzala hlasovanie k vrátenému zákonu zo 16. decembra 2003 o starobnom dôchodkovom sporení a o zmene a doplnení niektorých zákonov, ktoré pán prezident vrátil na opätovné prerokovanie. Pani poslankyňa Navrátilová. Páni poslanci, pán poslanec Miklušičák, pani poslankyňa Brestenská. Páni poslanci, pristúpime k hlasovaniu. Prosím pani poslankyňu Navrátilovú, aby uvádzala jednotlivé návrhy hlasovania k zákonu, ktorý pán prezident vrátil, ktorý prerokúvame ako tlač 519. Pani poslankyňa, máte slovo. Ľ. Navrátilová, poslankyňa: Ďakujem za slovo, pán predseda. Pani poslankyne, páni poslanci, budeme hlasovať o alternatívach pána prezidenta uvedených v štvrtej časti spoločnej správy. Pán predseda, dajte hlasovať o alternatíve č. 1, ktorá sa týka 8-percentného zvýšenia od februára 2004.
Miškov, Juraj, minister hospodárstva SR (2011-02-02):
Ďakujem veľmi pekne. Takže už som okrem ministra hospodárstva aj ministrom spravodajstva. Vážený pán predsedajúci, vážené panie poslankyne, vážení páni poslanci, návrh zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny, vypracovalo ministerstvo hospodárstva v súlade s Programovým vyhlásením vlády Slovenskej republiky, ktorým sa vláda zaviazala zrušiť tie právne normy, ktoré majú snahu nesystémovo regulovať trhové prostredie, a tak ovplyvňovať výsledok dobrovoľných dohôd. Cieľom zákona č. 140/2010 Z. z. bola snaha dosiahnuť vyváženie obchodných vzťahov medzi odberateľom a dodávateľom tovaru, ktorým sú potraviny, a tak odstrániť diskriminačný prístup a neprimerané obchodné praktiky v týchto vzťahoch. Očakávané ciele však predmetný zákon nenaplnil z dôvodu širokej dispozitívnosti v normatívnej úprave obchodných záväzkových vzťahov v Obchodnom zákonníku a právnych úkonov v obchodnom záväzkovom práve vôbec. Na základe faktu, že jedným z nosných princípov normatívnej právnej úpravy obchodných záväzkových vzťahov je aj princíp zmluvnej slobody, ktorý sa opiera o všeobecnú zásadu, že súkromnoprávne subjekty majú oprávnenie samostatne rozhodovať o svojom právnom postavení, sa predmetný zákon javí ako neefektívny. I keď pre okruh obchodných záväzkových vzťahov je sloboda v určení obsahu zmluvy daná, platia isté zákonné obmedzenia, ktoré neumožňujú, aby dohodnutý obsah zmluvy bol v zmysle ustanovenia § 39 Občianskeho zákonníka nedovolený, najmä ak by obsahom záväzku malo byť zakázané plnenie alebo ak by obsah zmluvy bol v rozpore so zásadami poctivého obchodného styku podľa § 265 Obchodného zákonníka. Na základe uvedených faktov ministerstvo hospodárstva predkladá návrh na zrušenie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Šeliga, Juraj, podpredseda NR SR (2020-06-03):
Pán poslanec Kočiš.
B. Zala, poslanec: (2006-09-06):
Myslím si, že je škoda, že toto SDKÚ nepostrehla, však tie rokovania boli dlhé a dospelo sa k istému textu, ktorý, si myslím, dneska je veľmi vhodný. Je mi ľúto, že SDKÚ nepostrehla tento posun, tento rozdiel, ktorý nastal oproti tým prvým, či už z dielne SMK alebo z tých prvých stanovísk, a nepridala sa napokon konsenzuálne k vyhláseniu, ktoré skutočne vyjadruje a zaväzuje, ako to povedal môj predrečník Ferko Mikloško, zaväzuje všetkých, aby sme sa proti akýmkoľvek extrémistickým javom postavili. Ďakujem. (Potlesk.)
Sulík, Richard, predseda NR SR (2011-09-06):
Pán poslanec Přidal ako spravodajca chce? Nie. Prerušujem rokovanie o tomto bode programu. Pristúpime k ďalšiemu bodu programu, ktorým je prvé čítanie o vládnom návrhu zákona o zastúpení Slovenskej republiky v Eurojuste . Vládny návrh zákona má tlač 451, návrh na jeho pridelenie na prerokovanie výborom je v rozhodnutí č. 454. Poprosím pani ministerku Žitňanskú, aby vládny návrh zákona uviedla, a poprosím pani poslankyňu Vittekovú, ktorú určil navrhnutý gestorský výbor, aby zaujala miesto pre spravodajcu. Nech sa páči.
Jurinová, Erika, podpredsedníčka NR SR (2015-12-01):
Pán poslanec Kaník.
Pellegrini, Peter, predseda NR SR (2015-09-24):
Prezentujme sa a hlasujme o postúpení zákona do druhého čítania. (Hlasovanie.) Prítomných 122 poslancov, za hlasovalo 106 poslancov, zdržali sa 14, nehlasovali 2. Konštatujem, že sme postúpili návrh zákona do druhého čítania.
Figeľ, Ján, podpredseda NR SR (2013-06-17):
Ďalším rečníkom prihláseným do rozpravy písomne je Ľubomír Galko, nech sa páči.
Paška, Pavol, predseda NR SR (2014-10-30):
O slovo požiadala pani navrhovateľka, pani poslankyňa Nicholsonová. Nech sa páči.
Vančo, Branislav, poslanec NR SR (2023-12-06):
Ďakujem za slovo. Pán minister Tomáš, vy ste povedali doslova, že je vám jedno, že porušujete zákon, povedali ste to, tak, tak som to pochopil, aj teda ľudia tuná naokolo, takisto ako pán predrečník, pán Sulík, vy musíte dodržiavať zákon a nie ešte v Národnej rade hovoriť priamo, že vám je to jedno, či dodržíte zákon alebo nie. To je tak neuveriteľná arogancia moci, čo ste tu predviedli, že ja som v úžase. Ďakujem.
Šeliga, Juraj, podpredseda NR SR (2020-11-12):
Pán poslanec Benčík.
Blaha, Ľuboš, podpredseda NR SR (2023-12-14):
Ďakujem pekne, pani podpredsedníčka vlády. Ešte technická poznámka. Keďže sme spustili systém o päť minút neskôr, tak keď bude 50.00 (o 14.50 hod., pozn. red.), tak končí priestor pre podpredsedníčku vlády. Ďalšiu otázku položil opäť pán poslanec Jozef Pročko, v tomto znení: „Pán premiér, sľubovali ste, že prinesiete pokoj a kľud do spoločnosti, teraz robíte pravý opak a uprostred vianočných sviatkov otravujete ľudí a idete schváliť tie najkontroverznejšie zákony, proti ktorým je nielen odborná verejnosť, ale aj Európska komisia a Európska prokuratúra. Nehanbíte sa kaziť ľuďom vianočné sviatky, ktoré by mali byť sviatkami pokoja?“ Nech sa páči, pani ministerka, máte slovo.
Kollár, Boris, predseda NR SR (2022-06-24):
Pani poslankyne, páni poslanci, dostal som takú žiadosť z pléna, že aby sme všeobecným súhlasom odsúhlasili, aby sme tento bod, odvolávanie pána ministra Budaja prerokovali dnes do ukončenia. Čiže môže sa nám stať, že by sme rokovali možno do tej 14.00 hod., 14.30 hod., možno do 15.00 hod. max... Je, prosím, všeobecný súhlas? Áno. (Súhlasná reakcia z pléna.) Áno, ďakujem pekne. Uvedené sme si schválili. Ďalej bude, v rozprave vystúpi pán poslanec Kazda, nech sa páči.
Grendel, Gábor, podpredseda NR SR (2021-09-22):
Pán poslanec Marcinčin.
Laurenčík, Milan, podpredseda NR SR (2022-03-15):
Faktickú poznámku má aj pán poslanec Peter Pollák, nech sa páči.
Kollár, Boris, predseda NR SR (2021-06-15):
Dávam slovo spoločnému spravodajcovi z výboru pre obranu a bezpečnosť poslancovi Petrovi Šucovi, aby informoval Národnú radu o výsledku prerokovania tohto návrhu vo výboroch. Pán poslanec Fico, prosím, zaujmite miesto pre navrhovateľov.
Danko, Andrej, predseda NR SR (2019-09-19):
Dve faktické. Poslanec Sloboda.
Bugár, Béla, podpredseda NR SR (2017-05-18):
Ešte pred tým, pán minister, dovoľte, lebo už odchádzajú. Chcel by som privítať na balkóne v prvom rade teda z Občianskeho združenia AkSen aktívnych seniorov. Buďte vítaní v Národnej rade! A medzitým prišla ďalšia skupina, ale neviem, to sú študenti, neviem... (Reakcia z pléna.) Študenti fakulty, odkiaľ? (Reakcia z pléna.) Z Košíc z verejnej správy. Nech sa páči, buďte vítaní! (Potlesk.) Takže, pán minister, prepáčte, že som vás teda zastavil.
A. Belousovová, podpredsedníčka NR SR: (2007-09-13):
Pán poslanec Bauer, chcete adresovať pánovi ministrovi doplňujúcu otázku? Nech sa páči.
Jurinová, Erika, podpredsedníčka NR SR (2014-11-10):
Pán poslanec Lipšic, procedurálny návrh.
Lukáč, Jozef, poslanec NR SR (2017-09-13):
Ďakujem za slovo. Škoda, že pán poslanec Hrnko nevydržal faktické poznámky. Mám otvorenú stránku, na ktorej, teda ktorá monitoruje výroky politikov, kde je uvedených päť jeho výrokov, z toho jeden je pravdivý, tri nepravdivé a jeden je zavádzajúci. A dnes ako potvrdil svoju dôveryhodnosť tým, tvrdeniami o tom, že opozícia potrebuje selektívnu pamäť národa, že riaditeľ ÚPN prebehol k OĽANO. No ono je to ťažko uveriteľné, že vôbec toto niekto môže povedať vo svojom vystúpení v rozprave. Ďakujem.
Bugár, Béla, podpredseda NR SR (2019-06-26):
Pán poslanec Štarchoň, nech sa páči, môžte reagovať.
Galko, Ľubomír, poslanec NR SR (2018-10-23):
Ďakujem pekne. Pán kolega Číž, no za zločineckú skupinu alebo kriminálnu organizáciu vás neoznačujem len ja, ale státisíce ľudí, ktorí vám to prišli vykričať na slovenské námestia. Váš minister sa podieľal na teroristickom únose občana Vietnamu z krajiny našich spojencov a následne vaši ďalší nominanti jeho konanie rok kryli. Váš predseda žije v byte daňového podvodníka ako sused a priateľ osoby, ktorú ste 10 rokov nechali rozkrádať Slovensko a ktorú ste kryli, až pokiaľ to nevyvrcholilo tým, že ten človek je obvinený alebo podozrivý z vraždy novinára, a s ktorým sa kamarátili vaši ministri a vrcholoví politici, ktorí s ním kšeftovali. Dnes je už úplne jasné každému, že váš predseda sa odmieta vysťahovať z toho bytu, lebo ten byt je jeho. Možno vy ste posledný, ktorý, to mu nie je jasné. Vaši ministri kryli podvody s odpočtami DPH, sú na to svedecké výpovede. Dubové parkety a bohviečo čo všetko ešte, platina, tehly, fiktívne točili podvodníci za asistencie vašich ministrov, ktorý ich kryli. Sú na to odposluchy, v ktorých lietajú mená ako Kubánek, Počiatek, Kaliňák a ďalší, a nevyšetrené je to len preto, lebo vaši nominanti na vysokých miestach v polícii to kryli a zametali to pod koberec. Presne takto sa správa kriminálna organizácia, že kryje svojich ľudí! Pán kolega, ak sa cítite tým dotknutý, týmto označením, tak z kriminálnej organizácie SMER – sociálna demokracia vystúpte a nevyplakávajte tu. (Potlesk.)
Novotný, Viliam, poslanec NR SR (2013-06-18):
Na rozdiel od mojich predrečníkov chcem poďakovať pani poslankyni Lucii Žitňanskej, že povedala mená všetkých 83 poslancov strany SMER. Mnohí si totižto užívajú anonymitu v tomto poslaneckom zbore, nepočuť o nich, nevidno ich, mnohých ani nepoznáme, keby sme im chceli priradiť tváre k menám. Ale bude to práve týchto 83 ľudí, ktorých vymenovala pani poslankyňa Žitňanská, ktorí sa dnes pokúsia znásilniť demokraciu a s veľkou pravdepodobnosťou túto demokraciu aj znásilnia. SMER si dnes zvolí svojho generálneho prokurátora. Svojho smeráckeho, ľavicového, strane poslušného generálneho prokurátora. Takto to treba jasne povedať. Napriek tomu, že tento parlament pred dvoma rokmi zvolil legitímne generálneho prokurátora, pretože to konštatoval Ústavný súd. Potom nastal rad zlyhaní ústavných orgánov, ktoré veľmi presne pomenovala pani poslankyňa Žitňanská. A priznám sa, že bežní ľudia po dvoch rokoch už ani nevedia, kde je vlastne pravda. V Spišskej Novej Vsi na verejnej diskusii sa ma jeden občan opýtal, že prečo sa radšej nevenujeme problému nezamestnanosti na východe a riešime stále toho generálneho prokurátora. Myslím, že to pomenoval presne. Ľudia otupeli v pozornosti pri obrane demokracie. A dnes to Robert Fico a strana SMER v tejto snemovni chladnokrvne využijú. Dnešný deň, dámy a páni, nie je len horúcim júnovým dňom, dnešný deň je bojom o charakter tohto štátu. Chcem poprosiť mojich 83 kolegov zo strany SMER – sociálna demokracia, aby si dobre rozmysleli, aký charakter má mať tento štát.
Lukáč, Jozef, poslanec NR SR (2023-06-27):
Ďakujem za slovo, pán podpredseda. Pozorne som si vypočul rozpravu pána poslanca Čepčeka, predtým pána poslanca Stančíka. A musím povedať, že je tu diametrálne odlišný názor a je tu vidieť rozdiel medzi liberalizmom a konzervativizmom. Kým pán Stančík pokladá porno za hodnotné edukačné dielo, z ktorého je dobré učiť sa. Myslím si, že pán poslanec Čepček veľmi dobre vystihol úlohu rodičov pri tejto téme a myslím si, že rodičia sú tí, ktorí majú vedieť, čo škola učí ich deti a oni musia byť v prvoradí nositelia výuky k tejto téme. Myslím si, že to, že tento zákon je veľmi dobrý, je na mieste a je veľmi správny. A môžem povedať, že ja ho určite podporím.
B. Bugár, podpredseda NR SR: (2006-04-21):
Pán navrhovateľ, nech sa páči, môžete sa vyjadriť k rozprave. F. Halmeš, predseda Rady riaditeľov Sociálnej poisťovne: Ďakujem pekne. Ďakujem aj za korektné vystúpenie pani poslankyne. Možno povedať, že za posledných 7 či 8 mesiacov, keď nebola novela zákona o sociálnom poistení, bol obrovský pokrok v konsolidácii tejto inštitúcie napriek tomu, že je pravda, že sa úlohy dali plniť len s mimoriadnym úsilím. Ale jednoznačne sa zlepšila informatická podpora jednotného výberu poistného, konsoliduje sa automatizácia výpočtu dávok, ba dokonca našou ambíciou v racionalizačných opatreniach je ušetriť 10 % ľudí, ktorí pracujú napr. v nemocenskom systéme, a presunúť ich na tie miesta, ktoré sú najviac ohrozené. Nebudem hovoriť ďalej aj vzhľadom na úctu k času, ktorý máte k dispozícii, ale predsa len, keďže končí politická perióda, ktorá nie je kompatibilná s periódou vedenia Sociálnej poisťovne, aspoň predbežne chcem veľmi pekne poďakovať za spoluprácu a, samozrejme, zaželať vám, či už v parlamente alebo v inom spoločenskom pôsobení, veľa úspechov a radosti zo života, všetko dobré.
Laurenčík, Milan, poslanec NR SR (2018-01-30):
Ďakujem kolegovi za reakciu. Tak ako som hovoril, tento zákon je veľmi dôležitý pre Slovensko, ale ja si myslím, že by sme sa nemali uponáhľať a ak ho vieme urobiť kvalitnejší a aby tam neboli tie nedostatky, ktoré sú, tak si naozaj myslím, že kľudne by sme mohli o ňom rokovať na najbližšej schôdzi a vrátiť ho teda navrhovateľovi na doplnenie a dopracovanie. Ďakujem.
Jurinová, Erika, podpredsedníčka NR SR (2015-05-15):
Pán poslanec Šebej.
M. Číž, podpredseda NR SR: (2007-03-28):
Dobre, vážené kolegyne, kolegovia, pristúpime k hlasovaniu. Ešte predtým s procedurálnym návrhom pani poslankyňa Laššáková.
V. Veteška, podpredseda NR SR: (2005-06-22):
D. Bollová, poslankyňa: Ďakujem pekne, pán predsedajúci. Vystúpenie pána kolegu Čaploviča, opäť musím zdôrazniť, že si ho vážim, bolo nielen fundované, ale zbytočne,  myslím si, emotívne, citovo podfarbené. Rozprával nám tu príbehy ľudí, možnože konkrétnych, ja by som mohla tiež uviesť niekoľko príbehov ľudí, ktorých sa pokúšal vtedajší režim dostať na čiernu listinu, ale pracovný kolektív sa ich zastal tak, že sa tam nedostali. Pýtam sa v súlade s tým, čo povedal kolega Fajnor, čo ste robili hrdinovia, ako je možné, že z vášho stredu niekomu ubližovali a vy ste to dovolili. Vy ste sa tiež báli? Nebojíme sa len vtedy, keď niet nepriateľa? Nie je to tak, pretože ja som v tom čase bola predsedníčka ROH, keď nášho riaditeľa chceli vyhodiť zo školy a nedovolili sme to, ani sa tak nestalo. Zostal učiteľom, zostal na svojom mieste a do jeho smrti si ho všetci vážili. Takže nehovorte, prosím vás, že za všetko je zodpovedný nejaký zoznam, nejaká čierna listina. Tak ako dnes  vystupujete s veľkými hrdinskými prejavmi, vtedy kde ste boli, vážení? Ako je možné, že ste vtedy proti nespravodlivosti nebojovali. Mne je to ľúto, že sa to dialo, ale dnes, keď sa deje niečo podobné, ba ešte často surovejšie, ja tu sedím a hovorím, že sa mi to nepáči. Vy ste to mohli hovoriť vtedy tiež. Ďakujem. (Potlesk.)
Hort, Milan, podpredseda NR SR (2010-12-03):
S faktickými poznámkami sa prihlásili pán poslanec Matovič, Kaník, Viskupič, Fronc, Počiatek, Slafkovský, Matej. Celkom sedem. Uzatváram možnosť prihlásiť sa s faktickou poznámkou a prerušujem teraz rokovanie, pretože je 12. hodín, máme obednú prestávku do 13. hodiny, začneme faktickými poznámkami v tom poradí, ako ste sa prihlásili, a potom bude nasledovať vystúpenie pána poslanca Vážneho. Rokovanie popoludní bude od 13. do 16. hodiny v súlade s rokovacím poriadkom. Prajem vám všetkým dobrú chuť a príjemné popoludnie. (Prerušenie rokovania o 12.01 hodine.) (Pokračovanie rokovania o 13.17 hodine.)
J. Valocký, poslanec: (2009-10-27):
A, pán poslanec Slafkovský, Novotnému sa nedivím, ale tebe sa skutočne divím. Ďakujem veľmi pekne. (Potlesk.)
Kolesík, Andrej, poslanec NR SR (2012-12-14):
Ďakujem, pani predsedajúca. Pán poslanec Mikuš, len upresnenie k úvodnému, k úvodu vášho vystúpenia, keď ste hovorili o Francúzsku a Slovensku. Áno, je pravda, že vo Francúzsku tvorí podiel jadrovej energetiky viac ako 75 %. Na Slovensku podľa údajov Štatistického úradu je to niečo cez 50 %. A k tomu postupnému znižovaniu, ktoré deklaroval aj vo svojej predvolebnej kampani, aj v následných rozhodnutia francúzsky prezident Hollande, len toľko, že znížiť podiel výroby zo 75 % na 50 % za štyri roky je nemožné. Informácia pre vás, tento plán znižovania je nadstavený do roku 2025. Takže to len na upresnenie, aby sme nejakým spôsobom nezavádzali. Ja osobne si myslím, že budúcnosť energetiky stojí a padá na využití zdrojov, najmä jadrových zdrojov, lebo jednoducho potrebujete stabilizujúci prvok elektroenergetickej sústavy, a tým sú práve jadrové elektrárne. Takže naozaj využitie obnoviteľných zdrojov plne podporujem, ale tie, žiaľ, majú iba lokálny význam. Potrebujeme stabilizačný prvok elektroenergetickej sústavy a týmto prvkom musia byť a sú aj dnes jadrové elektrárne.
Hort, Milan, podpredseda NR SR (2010-08-06):
Ďalej pán poslanec Martin Poliačik s faktickou poznámkou. Nech sa páči.
Gašpar, Tibor, poslanec NR SR (2024-02-08):
Ako o ďalšom budeme hlasovať o bode 27 pozmeňujúceho návrhu poslanca Galka.
Blanár, Juraj, poslanec NR SR (2020-05-12):
Pán poslanec Raši, plne podporujem tento návrh, pretože nie sú žiadne dôvody, aby sme sa zaoberali takýmto opatrením v súčasnosti. A naviac opatrením, ktoré môže mať potom do budúcnosti ďalšie dôsledky, ktoré dnes nikto nevie úplne presne pomenovať. Áno, mnohé veci, ktoré súviseli s bojom proti koronavírusu, sme podporili a myslím si, že vždy aj podporíme všetky dobré veci a to nám nikto nemôže vyčítať. Avšak v tomto prípade je potrebné povedať, že toto, čo je navrhnuté do tohto zákona, je už nad rámec. A chcel by som aj poprosiť koalíciu, aby sa vystríhala takýchto opatrení, ktoré sa snaží nejakým spôsobom využívať tým, že pod pláštikom koronavírusu vstupuje do mnohých systémových vecí, pretože to má siahodlhé dopady na rôzne veci, na financovanie v zdravotníctve, keď konkrétne hovoríme o tomto, lebo to je nový poskytovateľ zdravotnej starostlivosti atď., atď. Pritom my nemáme ešte úplne jasno od koalície, ako vlastne chce postupovať v súvislosti so zdravotníctvom, pretože povedzme si otvorene, pred voľbami hovorili o tom, že je to priorita, ale v programovom vyhlásení vlády sme veru nevideli, že by to bola priorita. Takže, pán kolega Raši, absolútne podporujem a budem hlasovať aj v zmysle tohto, či to bude vypočuté alebo nebude.
Lackovič, Marek, poslanec NR SR (2023-12-14):
Ďakujem pekne. Veľmi dobrý príspevok, pani kolegyňa Jurík. Mňa zaujala tá vsuvka o tom otužovaní na Slovensku a my si to ešte teraz neuvedomujeme, ale viacerí v tejto krajine začneme budúci rok otužovať, ale nie z toho dôvodu že to je zdravé a super, ale z toho dôvodu, že veľká časť obyvateľstva možno naozaj už ani na tie šaty mať nebude. A bez ohľadu teda na ročné obdobie to otužovanie začne naberať reálny kontúry, keď sa pozrieme na to, čo všetko sa ide konsolidovať, a po novom sme sa teda dozvedeli, že sa idú aj poplatky už valorizovať a čakajú nás takéto naozaj drakonické nárasty prakticky všetkých bežných činností, matrikou začínajúc a vybavovaní pohrebu či banskou činnosťou končiac. Čiže tie časy nebudú zlé, bude to náročné, bude to zložité a uvidíme teda že čo všetko nás čaká a neminie. Ďakujem ti veľmi pekne za tvoj veľmi dobrý príspevok, ktorý ma, ako už po niekoľkýkrát za ostatné dni, veľmi obohatil, a verím tomu, že ma obohatí aj ďalšie, ešte tých minút tu je niekoľko krásnych pred nami, takže verím tomu, že to bude všetko v poriadku. Ďakujem pekne.
J. Vaľová, poslankyňa: (2007-02-08):
Druhú vec by som chcela povedať, že nehovorte tu o nejakom diktáte. Veď ak ich tripartitná komisia vyjednáva, Odborový zväz podá písomne žiadosť o rozšírenie kolektívnej zmluvy, dá tripartitnú komisiu. Veď to je vyjednávanie, veď to nie je diktát, veď sú tam zastúpení aj zamestnávatelia. Prečo sa toho vyjednávania bojíme? A komisia posúdi, či daná firma má obdobné sociálno-ekonomické podmienky. Veď my nejdeme nikoho likvidovať. Takisto by som sa vyjadrila o zahraničných firmách. Samozrejme, pani kolegyňa, v každom štáte je to ináč, ale myslím si, že to je na dlhú diskusiu, v ktorom štáte to ako funguje. A nemôžeme tu to dnes rozoberať, ale môžeme si sadnúť a môžeme si tieto štáty bez problémov porovnať. A takisto by som sa ešte chcela vyjadriť k jednej veci. Chcela by som vám povedať – takú jednu zaujímavú tabuľku tu mám, a potom vám ju môžem postúpiť aj k nahliadnutiu –, zásadný zlom v rozširovaní nastal v roku 2002 kolektívnych zmlúv, keď minister Kaník začal podmieňovať rozširovanie kolektívnych zmlúv súhlasom zamestnávateľa, hoci to nebolo podmienkou určenou v zákone. Z prehľadu vyplýva, že za rok 2002 požadovalo KOVO rozšírenie o 104 podnikov, ale súhlas dalo len 26 podnikov. Na základe kritiky sociálnych partnerov, že postup ministra nie je v súlade so zákonom, prijal sa v roku 2004 zákon č. 585/2004 Z. z., ktorý dodatočne podmienky súhlasu zlegalizoval. Vážená kolegyňa, ja nehovorím o tom, že vyriešime regionálne problémy, ale je to jeden z nástrojov. A ja sa pýtam, dokedy naši ľudia budú takto robiť. Čiže, budeme tu posielať zahraničné firmy na to, aby naši ľudia robili len za mininálne mzdy. V Humennom máme belgickú a taliansku firmu. Pozrite si kolektívnu zmluvu jednej firmy a druhej. Ja som ju videla, donesiem vám ju k nahliadnutiu. Je to skutočne neporovnateľná vec, ľudia chcú pracovať pre túto firmu ... (Vystúpenie automaticky prerušené časomierou.)
Ivan, Miroslav, poslanec NR SR (2019-09-19):
Ďakujem pekne za slovo. Vážené kolegyne, kolegovia, dovoľte mi, aby som predstavil, v čom spočíva zmena, ktorú navrhujeme. Je to zmena zákona č. 8/2009 o cestnej premávke. Začnem najskôr trošku štatistikami, aby ste dostali sa do obrazu, koľko objednávame plechových tabuliek EČV ročne a koľko za ne platíme. Na Slovensku máme evidovaných, počet evidovaných vozidiel 3 200 000. Počet zmien držby vozidiel je ročne na úrovni 400-tisíc. To je za rok 2018. Počet novo evidovaných vozidiel 131-tisíc, počet individuálne dovezených vozidiel 94-tisíc, počet vozidiel vyradených z evidencie 62-tisíc a počet vozidiel vyradených z cestnej premávky 40-tisíc. Medziročný nárast evidovaných vozidiel na Slovensku je 130-tisíc vozidiel, to je rozdiel medzi rokom 2017, kedy bolo evidovaných 3 077 000, a rokom 2018, kedy máme 3 203 000 vozidiel v evidencii. Ministerstvo vnútra objednáva každý rok niečo cez milión plechových tabuliek EČV v cene približne 8,50 eur za kus. Teda dávame 9 mil. ročne za plechové tabuľky, ktoré ale, bohužiaľ, vo veľkom množstve aj šrotujeme ten istý rok. Z tých čísiel, ktoré som vám diktoval, vyplýva, že dôvod, prečo ministerstvo vnútra objednáva milión EČV, to znamená, na 500-tisíc vozidiel, je práve počet zmien, počet zmien držby vozidla. To je 400-tisíc. A tu prichádza práve ten náš návrh zákona, ktorým chceme zjednodušiť celý systém, ušetriť peniaze štátu, ušetriť peniaze motoristom a nakoniec chrániť aj životné prostredie. Pán predseda, ešte nedáme prerušenie? Dobre... (Prerušenie vystúpenia predsedajúcim.)
A. Belousovová, podpredsedníčka NR SR: (2008-01-31):
A slovo má pán poslanec Petrák. Nech sa páči.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Kotleba.
Pellegrini, Peter, predseda NR SR (2015-07-02):
S reakciou na faktické poznámky pán podpredseda vlády, nech sa páči.
Bugár, Béla, podpredseda NR SR (2017-05-16):
Prezentujme sa a hlasujeme. (Hlasovanie.) Prítomných 139 poslancov, za návrh hlasovalo 116, proti 12, 11 sa zdržali hlasovania. Konštatujem, že tento návrh alebo túto správu sme zobrali na vedomie. Teraz vás prosím, aby sme mohli hlasovať, teda aby ste uviedli návrh uznesenia k správe o plnení úloh zahraničnej európskej politiky v roku 2016 (tlač 450), aby ste uviedli hlasovanie o tomto návrhu, o tejto správe. (Hlasovanie o Správe o plnení úloh zahraničnej a európskej politiky Slovenskej republiky v roku 2016 a jej zameranie na rok 2017 , tlač 450.)
Bugár, Béla, podpredseda NR SR (2010-08-06):
Na vystúpenie pána poslanca s faktickými ôsmi poslanci. Končím možnosť sa prihlásiť do faktických poznámok. Pán poslanec Poliačik, nech sa páči.
Paška, Pavol, predseda NR SR (2012-05-03):
Pani poslankyňa Vaľová.
Danko, Andrej, predseda NR SR (2016-11-28):
Ďakujem, pani poslankyňa. S reakciou na faktické, pán poslanec.
J. Horváth, poslanec: (2008-12-02):
Po druhé. Keď hovoríte, že táto téma nemala prekročiť prah prvého čítania, tak musím uviesť, že táto téma je témou pre náš parlament, pre vnútroštátne prostredie, pre náš parlament, kde treba hovoriť o téme ľudských práv. Toto je ľudskoprávna téma, ktorá zahŕňa práva príslušníkov národnostných menšín. Konkrétne je to téma o spôsobe výkonu ľudských práv v praxi. A ako taká táto téma je vhodná do diskusie, relevantnej diskusie, to znamená diskusie na pôde  parlamentu, pretože len v takejto relevantnej diskusii sa ukáže, kto je kto, kto prichádza s riešeniami, s právnymi, spravodlivými riešeniami v prospech spoločnosti. A ako nakoniec vidíte, aj vy ste s chuťou prišli a s chuťou prednášali svoj príspevok, takže verím, že nakoniec ste došli na chuť aj tejto téme. Ďakujem.
Glváč, Martin, podpredseda NR SR (2018-09-12):
Ďakujem. S faktickými poznámkami štyria poslanci. Končím možnosť prihlásiť sa. Pán poslanec Dostál.
S. Janiš, poslanec: (2009-10-15):
Nečinnosť je nezákonnosť, pani kolegyňa, nečinnosť Ústavného súdu vo veci ochrany súkromného majetku v súvislosti so zákonom o vyvlastňovaní pod diaľnice, železnice a tak ďalej. Je to nečinnosť súdu, že rok a pol Ústavný súd nekoná? Je to teda tiež nezákonné? Keď medzitým prípady, ktoré prišli na súd, neskôr na Ústavný súd, sú už dávno za nami? Keď už máme zrušený aj Špeciálny súd, aj všetko tým istým Ústavným súdom? Nečinnosť je nezákonnosť. Nečinnosť Ústavného súdu vo veci ochrany súkromného majetku občanov je tiež nezákonnosť.
Podmanický, Ján, poslanec NR SR (2023-12-14):
Ďakujem pekne za slovo. Vážený pán predseda, dávam procedurálny návrh, aby ste zvážili využiť § 35 ods. 7 rokovacieho poriadku, podľa ktorého na návrh predsedu Národnej rady môže Národná rada rozhodnúť o uzavretí rozpravy, v takom prípade sa rozprava skončí bezprostredne po rozhodnutí Národnej rady. Tento návrh dávam nielen k tlači 97, ale aj k prípadne k ostatným. Dovoľte, aby som ho odôvodnil. Viacerí predstavitelia opozičných poslaneckých klubov deklarovali verejne, že predlžovanie rozpravy nemá za cieľ vymieňať si názory v parlamente s ministrami, ale vyslovene robiť obštrukciu a naťahovať čas, aby Národná rada nemohla plniť svoju funkciu, teda schvaľovať zákony. Ak teda takto jasne a explicitne deklarovali svoje, svoje zámery, ktoré sú v rozpore s úmyslom a cieľom ústavy a zákonodarného zboru, myslím si, že mali by sme tento § 35 pou... (Prerušenie vystúpenia časomerom. Reakcie z pléna. Potlesk.)
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 136 poslancov, za 88, proti 5, zdržalo sa 40, nehlasovali 3. Konštatujem, že sme tento návrh schválili. Teraz prosím povereného člena výboru pre hospodárske záležitosti poslanca Vojtecha Tótha, aby uviedol hlasovanie o bode 7 schváleného programu, ktorým je prvé čítanie o vládnom návrhu zákona o prístupnosti výrobkov a služieb pre osoby so zdravotným postihnutím, tlač 1038. Nech sa páči, pán poslanec, máte slovo. (Hlasovanie o vládnom návrhu zákona o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov , tlač 1038.)
Paška, Pavol, predseda NR SR (2014-11-08):
Technici, pozrite sa, prosím vás, na to. Ja som to overoval pred začiatkom, aj preto sme chvíľočku ešte posúvali začiatok. Informácia bola, že to funguje. Pán premiér. (Reakcia z pléna.) Pán poslanec, hlasuje sa o veciach, ktoré majú zmysel.	 Pán premiér, máte slovo. (Reakcie z pléna.) Poprosím vás, kolegyne, kolegovia, o kľud. Pán premiér, nech sa páči, máte slovo.
Remišová, Veronika, poslankyňa NR SR (2017-05-09):
Ďakujem veľmi pekne. Týmto vás žiadam o podporu tohto pozmeňujúceho návrhu, ktorý výrazným spôsobom, alebo o podporu pozmeňujúcich návrhov kolegu Galeka, ktorým výrazným spôsobom vylepšujú tento vládny návrh zákona. Ďakujem.
Vašečka, Richard, poslanec NR SR (2014-09-11):
Ďakujem, pani predsedajúca, za slovo. Ďakujem, vážený pán minister, som vďačný za konštruktívnu odpoveď a aj za spoločné zamyslenie. Tak ako ste hovorili, tak vlastne reagujeme na podnety z pedagogickej praxe riaditeľov a učiteľov škôl, ja sám v minulom roku, teda v rodine sme mali deviataka, vieme to, ten marec, apríl, je to dobrý posun, je to dobrá myšlienka, ale upozornili ma kolegovia, pretože som aj teda bývalý učiteľ, že vlastne po šiestich dňoch voľna, kde tie deti sú častokrát rozcestované a tak, tá sústredenosť je nízka. Určite sa to stalo nie úmyselne, preto som na to upozornil a dovolím si teda položiť tú doplňujúcu otázku. Viacerí kolegovia učitelia sa pýtali na to, či sa neuvažuje, resp. v akom horizonte sa uvažuje nad tým, že by sa z testovania, z tohto celoslovenského testovania stali de facto prijímacie skúšky, ktoré by boli celoplošné. Poviem aj konkrétny príklad, tým, že minulý rok sme mali takéto testovanie v rodine, tak môj syn urobil teda podľa požiadaviek strednej školy toto testovanie a nemusel robiť prijímacie skúšky. Na mnohých školách to takto je. Že či sa uvažuje v tomto smere posunúť a zjednotiť to testovanie s prijímacími skúškami nejakým silnejším spôsobom. Ďakujem veľmi pekne.
Kollár, Boris, predseda NR SR (2021-05-11):
Ďalej vystúpi pán poslanec Takáč.
Hrušovský, Pavol, podpredseda NR SR (2010-10-14):
Pán poslanec Ondruš.
Pollák, Peter, poslanec NR SR (2024-01-11):
Ďakujem veľmi pekne. Ďakujem aj vám, pani poslankyňa, za vašu rozpravu. Ja sa dotknem tej veci, kedy ste spomínali skrátené legislatívne konanie u ministra Tomáša a ja sa ho musím zastať. Ako to, že to bolo naozaj pre ľudí, že ľudia sa nebudú na to pozerať, no nepozerali sa na to a my sme koniec-koncov potom aj tie trináste dôchodky nejakým spôsobom podporili, a to je tým, že Erik Tomáš vlastne podľahol nášmu tlaku a tým, že sme ho, že sme s ním potriasli, tak pustil žilou o čosi viac, a ľudia si to uvedomujú, že nebyť nás, tak majú iba 150 euro. Čiže aj naším tlakom Erik Tomáš dal ľuďom chleba, aj neba. Ale pri tomto návrhu zákona o rušení ÚŠP, tak ľudia sa na to nebudú pozerať, alebo jednoducho neni im to tak vysvetlené, keďže druhá najväčšia hlava štátu Peter Pellegrini radšej bude dávať videá o tom, ako podporuje hokejistu Júliusa Hudáčka a bude hovoriť o nejakých sekundárnych témach, ktoré hýbu Slovenskom, ale za neho robí potom špinavú robotu poslanec Migaľ. Ja vás poprosím, milí kolegovia z PS, aby ste aj dnes na protestoch rozprávali o tom, že Peter Pellegrini je spoluzodpovedný za to, za tento návrh zákona, lebo bez hlasov HLAS-u tento zákon neprejde. Do volieb zrejme bude komunikovať iné témy a bude sa vyhýbať takýmto témam, ktoré otriasajú justíciou, spravodlivosťou na Slovensku, aby mu to nepokazilo imidž pred voľbami, tak ja vás poprosím, milí kolegovia, aby ste nepoľavili, aby ste hovorili o tom čo najhlasnejšie. A ešte raz, Peter Pellegrini je zodpovedný za to, že tento návrh zákona prejde týmto parlamentom a tým, že on odmieta teraz nejaké rozhovory, diskusie, nechodí do relácií a nerozpráva k tejto téme, neznamená, že nemá nič spoločné s touto témou. Nie, je koaličným partnerom tejto vlády a je spoluzodpovedný za to... (Prerušenie vystúpenia časomerom.)
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 142 poslancov, za 91, proti 7, zdržalo sa 42, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Bugár, Béla, podpredseda NR SR (2019-11-27):
Prezentujme sa a hlasujme o skrátení lehoty. (Hlasovanie.) Prítomných 128 poslancov, za 70, proti 44, zdržalo sa 14 poslancov. Konštatujem, že sme lehotu skrátili, takže môžme pristúpiť k hlasovaniu.
J. Burian, poslanec: (2008-09-17):
V spoločnej správe máme 4 pozmeňujúce návrhy, o ktorých budeme najprv hlasovať s odporúčaním gestorského výboru schváliť ich. Pán predseda, prosím, dajte hlasovať.
Jurinová, Erika, podpredsedníčka NR SR (2014-12-11):
Poslanec Viskupič.
Žiga, Peter, podpredseda NR SR (2024-06-20):
S reakciou na faktické pani poslankyňa Jaurová.
Gašpar, Tibor, poslanec NR SR (2024-02-08):
Teraz hlasujeme o bode 281 druhého pozmeňujúceho návrhu poslanca Galka.
Cicoň, Antonín, poslanec NR SR (2014-10-21):
Ďakujem za slovo. Vážený pán predseda, panie poslankyne, páni poslanci, v rozprave k uvedenému návrhu zákona nevystúpil žiaden poslanec. Nebol teda podaný ani žiaden pozmeňujúci návrh. Pristúpime preto k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 11 s odporúčaním gestorského výboru schváliť.
Dostál, Ondrej, poslanec NR SR (2011-09-14):
Pán poslanec Zajac, hovoril asi o tom, že pri hodnotení súčasnej vlády sa treba pozrieť aj na to, ako vyzerala vláda Roberta Fica v rokoch 2006 – 2010. Nemyslím si, že musíme ísť až tak ďaleko, úplne stačí, keď sa pozrieme, ako vyzerá opozícia Roberta Fica v rokoch 2010 – 2014. A keď sa na to pozriem, tak naozaj sa zamýšľam, že či tu mám byť, ako to tu kolegovia naznačili, a nie preto, že by došlo k nejakému volebnému podvodu, že by ktokoľvek porušil zákon, ale preto, že sa zamýšľam, že či vôbec patrím do politiky, keď nedokážem s takým plechovým ksichtom klamať, ako to pred chvíľou urobil predseda SMER-u Robert Fico, keď hovoril o tom, že naozaj úprimne verí tomu, že premiérka Iveta Radičová má čokoľvek spoločné s kauzou Osrblie, že má z toho nejaký prospech, že je do toho nejako zamočená. On sa tváril, že tomu verí, ja tomu naozaj neverím, kolegovia. Môžem veriť tomu, že Robert Fico je presvedčený o tom, že banková daň je skvelé riešenie. Môžem veriť tomu, že liekom na súčasné problémy sú vyššie verejné investície a nie verejné úspory. Môže byť o tom presvedčený. Môžem veriť tomu, že si myslí, že je dobré, keď budeme viacej regulovať pracovný trh. Ale naozaj nedokážem veriť tomu, že naozaj si myslí, že by Iveta Radičová vedome sa snažila niekomu nahrať, vedome by sa snažila niekoho kryť, vedome by sa snažila niekoho zvýhodniť. To je taká miera lží a pokrytectva, že mne to úplne stačí, aby som sa rozhodol v hlasovaní o tejto kauze, ktorú tu o chvíľu budeme riešiť.
I. Mikloš, poslanec: (2009-02-12):
Vážená pani podpredsedníčka, vážený pán minister, vážení kolegovia, dávam, pani podpredsedníčka, procedurálny návrh, v ktorom žiadam, aby sa hlasovalo pred hlasovaním o tomto zákone, a ten znie tak, že navrhujem, aby sme prerušili rokovanie o tomto bode a požiadali uznesením Národnej rady vládu o dopracovanie tohto zákona tak, aby sa neopakovala situácia, ktorá vznikla v tomto roku, že väčšina stimulov, väčšina významných investičných stimulov poskytovaná je v najrozvinutejších častiach Slovenska a takmer žiadne významné stimuly nie sú poskytované na východnom Slovensku a v iných menej rozvinutých regiónoch. Zákon o štátnom rozpočte, ktorý sme schválili na tento rok, vymenúva 8 investičných stimulov, ktoré sú podporené zo štátneho rozpočtu. Ja viem, že je tam mnoho ďalších malinkých, ale z tých 8 najvýznamnejších, je 7 na západnom Slovensku v najrozvinutejších častiach Slovenska a jeden, jediný na východnom Slovensku. Žiaden napríklad na juhu stredného Slovenska. Vymenujem ich, aby bolo jasné, že je to tak. Je to Samsung Electronics LCD Business v Trnave, Sony Slovakia Nitra, Dell Bratislava, Johnson Controls Trenčín, Power-One Dubnica nad Váhom, ON Semiconductor Bratislava, Piešťany, Muehlbauer Technologies Nitra a jeden, jediný to je T-Systems Slovakia v Košiciach. Takže, toto je odôvodnenie môjho návrhu, o ktorom žiadam, aby sme hlasovali pred hlasovaním o zákone ako-takom. Ďakujem pekne.
Paška, Pavol, predseda NR SR (2012-05-09):
Pán poslanec Muňko.
Paška, Pavol, predseda NR SR (2014-11-08):
Pán poslanec Simon.
Hrušovský, Pavol, predseda NR SR (2012-02-03):
Ďakujem pekne, pán poslanec, za ohlásenie výsledkov verejnej voľby. Budeme pokračovať v rokovaní o ďalšej voľbe podľa návrhu, tak ako volebná komisia odporúča plénu Národnej rady na ďalšom rokovacom dni. Dnešné rokovanie prerušujem, budeme pokračovať v utorok ráno o 9.00 hodine. Prajem príjemnú cestu domov a dovidenia. (Prerušenie rokovania o 13.03 hodine.)
Zmajkovičová, Renáta, podpredsedníčka NR SR (2012-10-23):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Viskupič.